kardosdrur/scandi-wiki huggingface dataset:
Royal Botanic Gardens, Kew

Royal Botanic Gardens, Kew, er et offentlig institution i Storbritannien som er underlagt Department for Environment, Food and Rural Affairs. Det er en internationalt betydende botanisk forsknings- og uddannelsesinstitution som beskæftiger omkring 1.100 medarbejdere. Dens bestyrelse ledes af Amelia Fawcett.

Organisationen administrerer den botaniske have Kew Gardens i Richmond upon Thames i det sydvestlige London og Wakehurst Place, en National Trust-ejendom i Sussex, som er hjemsted for den internationalt vigtige Millennium Seed Bank, hvor videnskabsmænd arbejder med søsterorganisationer i mere end 95 lande. Kew har sammen med Forestry Commission i 1923 grundlagt Bedgebury National Pinetum i Kent med speciale i dyrkning af nåletræer. I 1994 blev Castle Howard Arboretum Trust, som driver Yorkshire Arboretum, dannet som et partnerskab mellem Kew og Castle Howard Estate.

I 2019 havde organisationen 2.316.699 offentlige besøgende i Kew og 312.813 i Wakehurst. Dens område på 132 ha ved Kew har 40 historisk vigtige bygninger og blev optaget på UNESCO's Verdensarvsliste i 2003. Samlingerne i Kew og Wakehurst omfatter over 27.000 taksa af levende planter, 8,3 millioner plante- og svampeherbarieekesemplarer og over 40.000 arter i frøbanken.

Mission 
The Royal Botanic Gardens, Kew's mission er at anvende videnskabelig opdagelse og forskning til fuldt ud at udvikle information om og potentielle anvendelser af planter og svampe.

Ledelse 
Kew er styret af et bestyrelse, der består af en formand og elleve medlemmer. Formanden og ti medlemmer udpeges af den britiske miljøminister (Secretary of State for Environment, Food and Rural Affairs). Den britiske monark udpeger det sidste bestyrelsesmedlem efter indstilling fra ministeren.

Se også 
 Haver i England

Referencer

Eksterne links 
 
 A Year at Kew – BBC-dokumentar bag kulisserne i Kew Gardens

Botaniske haver
Organisationer fra Storbritannien
Erik Acharius

Erik Acharius (10. oktober 1757 i Gävle – 14. august 1819 i Vadstena) var en svensk botaniker , læge, naturhistoriker og tegner.

Erik Acharius var søn af Johan Eric Acharius, "TolagsKamrer och Controllör" ved toldforvaltningen i Gävle, og Catharina Margaretha Hagtorn. I første omgang modtog Archarius privatundervisning, indtil han blev optaget i 1770 på Gymnasium i Gävle. I 1773 blev Acharius student i Uppsala. Acharius studerede naturhistorie og medicin ved Uppsala og Lund Universitet.

Erik Acharius er især kendt for sit banebrydende arbejde med laver.

Kilder

Eksterne henvisninger 

Botanikere fra Sverige
Svenskere i 1800-tallet
Personer i frihedstiden
Læger fra Sverige
Riddere af Vasaordenen
Personer fra Gävle
Faglitterære forfattere fra Sverige
Personer i oplysningstiden
Medlemmer af Kungliga Vetenskapsakademien
Likenologer
Alphonse Pyrame de Candolle

Alphonse Louis Pierre Pyrame de Candolle (født 28. oktober 1806 i Paris, død 4. april 1893 i Genève) var en fransk-schweizisk botaniker og zoolog, søn af Augustin Pyrame de Candolle.

Alphonse de Candolle var professor i botanik i Genève og fortsatte sammen med andre lærde sin fars Prodromus (bind 8-17) og udgav desuden géographie Botanique raisonnée (1855), som havde en ganske betydelig indvirkning på plantegeografi, Histoire des Sciences et des savants depuis deux siècles (1872), Origine des Plantes cultivées (1883), og sammen med sin søn Anne Casimir Pyrame de Candolle (1836-1918), Monographiæ phanerogamarum. Prodromi nunc continuatio et nunc revision (ni bind, 1878-1896), og mere. 

Han blev medlem af den svenske Kungliga Vetenskapsakademien i 1859 og Kungliga Vetenskaps-Societeten i Uppsala i 1860.

Kilde

Eksterne henvisninger 

Medlemmer af Kungliga Vetenskapsakademien
Botanikere fra Frankrig
Botanikere fra Schweiz
Personer fra Paris
Franskmænd i 1800-tallet
Fransksprogede forfattere
Faglitterære forfattere fra Frankrig
Faglitterære forfattere fra Schweiz
Medlemmer af Royal Society
Entomologer
Sigma Corporation

Sigma Corporation (; Kabushiki-gaisha Shiguma) er en japansk virksomhed, som blev etableret i 1961, og som fremstiller kameraer, objektiver, blitz og andet fotografisk udstyr. Alle Sigmas produkter bliver fremstillet i virksomhedens egen Aizufabrik i Bandai i Japan. Selv om virksomheden fremstiller adskillige egne kameraer, er den dog mest kendt for at fremstille objektiver og andet fotografisk udstyr tilpasset kameraer fremstillet af andre virksomheder.

Sigma laver objektiver, som er kompatible med objektivfatningen til kameraer fra Canon, Nikon, Pentax, Konica Minolta, Sony, Olympus og Panasonic, såvel som Sigmas egne kameraer. Sigmas objektiver er sædvanligvis billigere end de andre producenters objektiver, og er af den grund ofte bundlet med andre producenters kamerahuse, for at give et billigere alternativ end hvis originalproducentens egne objektiv blev benyttet.

Eksterne henvisninger 

 Officiel hjemmeside 

Etableret i 1961
Elektronikvirksomheder fra Japan
Jean Baptiste Béatrix

Jean Baptiste Béatrix var en fransk fløjtenist.

I 1795 blev han af hofmarskal Adam Wilhelm Hauch ansat som fløjtenist i Det Kongelige Kapel. Han blev hentet til Danmark fra Berlin og blev introduceret ved det danske hof, "hvor han behagede".

Men Béatrix var mere en virtuos end en orkestermusiker, og i balletten Anette et Lubin gjorde Béatrix en så ringe figur, at Hauch måtte give kapelmester Claus Schall en reprimande. Hans stilling blev reduceret til tuttiplads, og efter yderligere et års tid var franskmanden blevet afskediget fra Kapellet.

Kilder 
 Indvandrerne: Fløjtenisterne J.A.P. Schulz, H.O.C. Zink og Philip Seydler

Fløjtenister fra Frankrig
Kongelige kapelmusici fra Danmark
Franskmænd i 1700-tallet
Hernán Gaviria

Hermán Gaviria Carvajal (27. november 1969 - 24. oktober 2002) var en colombiansk fodboldspiller (midtbane).

Gaviria spillede størstedelen af sin karriere i den hjemlige liga, hvor han primært var tilknyttet Atlético Nacional fra Medellín og Deportivo Cali. Med begge klubber var han med til at vinde det colombianske mesterskab. Han tilbragte også et enkelt åri japansk fodbold.

Gaviria spillede desuden, mellem 1993 og 1999, 28 kampe og scorede tre mål for det colombianske landshold. Han repræsenterede sit land ved VM i 1994 i USA. Her spillede han to af colombianernes tre kampe, og scorede et enkelt mål i sejren over Schweiz. Han var også med til at vinde bronze ved Copa América, i både 1993 og 1995.

Gaviria døde den 24. oktober 2002, i en alder af kun 32 år, da han blev ramt af et lyn under træning for sin klub, Deportivo Cali.

Titler 
Categoria Primera A
 1991 og 1994 med Atlético Nacional
 1998 med Deportivo Cali

Referencer

Eksterne henvisninger

Fodboldspillere fra Colombia
Fodboldspillere fra Atlético Nacional
Fodboldspillere fra Deportivo Cali
Deltagere ved verdensmesterskabet i fodbold 1994
Carl Braun (komponist)

Carl Anton Philipp Braun (født 26. december 1788 i Ludwigslust, Mecklenburg-Schwerin, død 11. juni 1835 i Rommehed, Sverige) var en tyskfødt oboist og komponist i dansk og svensk tjeneste, bror til Wilhelm Theodor Johannes Braun.

Karriere 
Braun kom fra en stor musikerfamilie og var søn af Johann Friedrich Braun og Louise Friederika Ulrika Kunzen. Han blev volontør ved hofkapellet i Ludwigsburg 1805 og blev ansat som oboist i Det Kongelige Kapel i 1807 på foranledning af sin onkel, F.L.Æ. Kunzen. Fra 1811 til 1813 var Braun på koncertrejse i Tyskland.

Men dengang kunne en kgl. kapelmusikus dårligt forsørge sin familie uden ekstraindtægter. Det var lykkedes for syngemestereren Édouard du Puy at flygte til Sverige og få en fin karriere i Stockholm, og Braun fulgte i hans fodspor. Braun havde været ansat ved hoffet i Ludwigslust, hvor du Puy også havde haft stilling, og hvor også Philip Seydler havde været ansat. 

I juni 1815 fik Braun orlov til at tage på familiebesøg i Ludwigslust, men drog i stedet direkte til Stockholm. I et brev fra Stockholm kunne Kapellets chef Adam Wilhelm Hauch fra den flygtede Braun erfare, at oboisten kun ville vende tilbage, hvis han kunne oppebære samme gage som i Stockholm: 750 Rigsdaler. Kravet blev pure afvist og Braun afskediget.

Braun havde i Kapellet stået i skyggen af den feterede Christian Samuel Barth, men i Stockholm fik han straks ansættelse som solooboist i Kungliga Hovkapellet hos du Puy. Han forblev i Sverige, giftede sig og var med til at skabe den kendte svenske obotradition. Han blev i 1819 medlem af Kungliga Musikaliska Akademien.

Værker 
Braun har komponeret musik både for orkester, obo og fløjte. Han har komponeret seks symfonier, en del kammermusik og lidt vokalmusik. Dertil kommer musik til Axel og Valborg og Wallensteins død.

For obo har han bl.a. skrevet en Sonate, 18 kapricer og en Potpourri for oboe og klaver, Op.5.

For fløjte har han bl.a. skrevet to Duetter for to fløjter (Lose, København), Sonate for fløjte (eller obo) og klaver (Breitkopf & Härtel), Kvartet, opus 1, for to fløjter og to valdhorn (Peters), to Kvartetter for fløjte, obo, horn (eller bassethorn) og fagot (Peters 1829) samt en Fløjtekoncert, opus 2, i F-Dur (Peters 1818).

Kilder 
 Indvandrerne: Fløjtenisterne J.A.P. Schulz, H.O.C. Zink og Philip Seydler
 Biografi hos Levande Musikarv
 Svenskt biografiskt lexikon, bind 6, 1926, s. 100. Online hos Riksarkivet
 Svensk uppslagsbok, Malmö 1939.

Oboister fra Tyskland
Oboister fra Danmark
Oboister fra Sverige
Kongelige kapelmusici fra Danmark
Tyskere i 1800-tallet
Danskere i 1800-tallet
Svenskere i 1800-tallet
Personer fra Ludwigslust
Medlemmer af Kungliga Musikaliska Akademien
Komponister fra Tyskland
Komponister fra Danmark
Komponister fra Sverige
Antony de Ávila

Ántony Wílliam de Ávila Charris (født 21. december 1962 i Santa Marta, Colombia) er en tidligere colombiansk fodboldspiller (angriber).

De Ávila tilbragte langt størstedelen af sin karriere hos América de Cali i hjemlandet. Her spillede han i 13 sæsoner, og var med til at vinde hele syv colombianske mesterskaber, hvoraf de fem (1982-86) var i træk. Han var også af flere omgange i udlandet, hvor han spillede for Unión i Argentina, MetroStars i USA og Barcelona SC i Ecuador.

De Ávila spillede desuden, mellem 1983 og 1998, 54 kampe og scorede 13 mål for det colombianske landshold. Han repræsenterede sit land ved både VM i 1994 i USA og VM i 1998 i Frankrig. Han spillede to ud af tre kampe ved begge turneringer. Han var også med ved to udgaver af Copa América, 1987 (bronze) og 1991 (nr. 4).

Titler 
Categoria Primera A
 1982, 1983, 1984, 1985, 1986, 1990 og 1992 med América de Cali

Serie A (Ecuador)
 1997 med Barcelona SC

Referencer 

Fodboldspillere fra Colombia
Fodboldspillere fra América de Cali
Fodboldspillere fra New York Red Bulls
Personer fra Santa Marta
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
John Harold Lozano

John Harold Lozano Prado (født 30. marts 1972 i Cali, Colombia) er en tidligere colombiansk fodboldspiller (midtbane).

Lozanos karriere strakte sig over 14 år og seks forskellige klubber. Han spillede blandt andet for América de Cali i sin hjemby, Real Valladolid i Spanien, samt Pachuca og Club América i Mexico. Han vandt både det colombianske og det mexicanske mesterskab, med henholdsvis América de Cali og Pachuca.

Lozano spillede desuden, mellem 1993 og 2003, 48 kampe og scorede tre mål for det colombianske landshold. Han repræsenterede sit land ved både VM i 1994 i USA og VM i 1998 i Frankrig. I 1994 spillede han én kamp og scorede ét mål, mens han i 1998 spillede alle sit lands tre kampe. Han var også med til at vinde bronze ved Copa América i både 1993 og 1995.

Titler 
Categoria Primera A
 1992 med América de Cali

Liga MX
 2004 med Pachuca

Copa del Rey
 2003 med RCD Mallorca

Referencer 

Fodboldspillere fra Colombia
Fodboldspillere fra América de Cali
Fodboldspillere fra RCD Mallorca
Fodboldspillere fra Real Valladolid
Fodboldspillere fra Club América
Fodboldspillere fra CF Pachuca
Fodboldspillere fra Palmeiras
Personer fra Cali
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Iván Valenciano

Iván René Valenciano Pérez (født 18. marts 1972 i Barranquilla, Colombia) er en tidligere colombiansk fodboldspiller (angriber).

Valenciano spillede i løbet af sin 20 år lange karriere for adskillige klubber i både hjem- og udlandet. Længst tid tilbragte han hos Atlético Junior i hjembyen Barranquilla, hvor han spillede i sammenlagt 11 sæsoner og var med til at vinde to colombianske mesterskaber. Han spillede også for blandt andet Independiente Medellín, Millonarios og Deportivo Cali, ligesom han havde et ultrakort skuffende ophold i italienske Atalanta.

Valenciano spillede desuden, mellem 1991 og 2000, 29 kampe og scorede 13 mål for det colombianske landshold. Han repræsenterede sit land vedVM i 1994 i USA. Her spillede han én af holdets tre kampe i turneringen, hvor colombianerne blev slået ud efter det indledende gruppespil. Han var også med til at blive nr 4. ved Copa América i 1991.

Titler 
Categoria Primera A
 1993 og 1995 Atlético Junior

Referencer 

Fodboldspillere fra Colombia
Fodboldspillere fra Deportivo Cali
Fodboldspillere fra Atlético Junior
Fodboldspillere fra Independiente Medellín
Fodboldspillere fra Millonarios
Fodboldspillere fra Atalanta BC
Personer fra Barranquilla
Deltagere ved verdensmesterskabet i fodbold 1994
Edward Stanley, 15. jarl af Derby

Edward Henry Stanley, 15. jarl af Derby (21. juli 1826–21. april 1893) var en engelsk politiker. Han var ældste søn af Edward Smith-Stanley, 14. jarl af Derby og bror til Frederick Stanley, 16. jarl af Derby. 

Stanley blev uddannet i Rugby Skole og ved Cambridge Universitet og kastede sig særlig over statsvidenskabelige studier. I 1848 foretog han en længere rejse i Nordamerika og Vestindien og blev under sin fraværelse valgt til Underhuset, hvor han lige indtil 1869 som Lord Stanley sad for samme valgkreds. Han optrådte første gang 1850 med en tale for sukkertolden, gjorde derefter en rejse til Indien og blev maj-december 1852 understatssekretær for de udenlandske anliggender under sin fars ministerium. Han var dog langtfra udpræget konservativ og fik derfor 1855 tilbud af Palmerston om en ministerpost, men ville ikke skille sig fra sit parti. Derimod blev han febr 1858 minister for kolonierne og juni samme år for Indien og gennemførte nu en fuldstændig omdannelse af dettes overordnede styrelse, hvad han allerede 1853 havde tilrådet, men afgik juni 1859 med de andre konservative ministre. Juni 1866 havde han vigtig del i at fremkalde det liberale ministeriums fald ved et ændringsforslag til dets valgreform, og han blev derefter udenrigsminister indtil december 1868. Han hyldede åbent læren om Englands ubetingede tilbageholdenhed i fastlandets anliggender; førte maj 1867 forsædet på Londonkonferencen om storhertugdømmet Luxembourgs neutralisering og sluttede 1868 en foreløbig aftale med Nordamerikas sendemand om Alabamasagens Løsning. Året efter arvede han peersværdigheden og ægtede 1870 markisen af Salisburys enke, stifmoder til den senere førsteminister. Han afslog tilbuddet om at være det konservative partis leder, rimeligvis fordi han ikke fuldt ud delte dets grundsætninger, men overtog dog i februar 1874 igen udenrigsministeriet under Disraelis regering. Under forviklingerne i Tyrkiet stræbte han ivrig efter en fredelig løsning og ønskede at hindre indblanding fra europæiske magter; men da dette ikke lykkedes, ville han i det mindste undgå, at kampen fik videre omfang, og trak sig marts 1878 tilbage, fordi han misbilligede Disraelis (den senere Jarl Beaconsfields) krigerske optræden over for Rusland. Efter det konservative partis nederlag ved valgene 1880 udtalte han aabent sin tilslutning til modpartiet og blev december 1882 minister for kolonierne; men da Gladstone bestemte sig til at indrømme Irland selvstyre, tog Derby afsked juni 1885 og hørte i sine sidste år til de liberale unionister. Han viste særlig interesse for de sociale spørgsmål (var 1892 formand for den store arbejderkommission) og var ivrig for at fremme fagskoler og folkebogsamlinger, samt siden 1891 kansler for Universitetet i London. Han havde tidligere været rektor for universiteterne i Glasgow (1868-71) og Edinburgh (1875-80). Derimod fornægtede han sin slægts kærlighed til sport.

Kilder 

  

Udenrigsministre fra Storbritannien
Politikere fra England
Jarler fra England
Briter i 1800-tallet
Adolfo Valencia

Adolfo José Valencia Mosquera (født 6. februar 1968 i Buenaventura, Colombia) er en tidligere colombiansk fodboldspiller (angriber).

Valencias karriere bragte ham til en række store klubber i både hjem- og udlandet. Han spillede i en årrække for Bogotá-klubben Independiente Santa Fe, og havde desuden ophold hos América de Cali og Independiente Medellín samt de europæiske storklubber Bayern München og Atlético Madrid. I sin tid hos Bayern var han med til at vinde Bundesligaen anno 1994, mens han hos sit ophold hos América de Cali blev colombiansk mester i 1997.

Valencia spillede desuden, mellem 1992 og 1998, 37 kampe og scorede 14 mål for det colombianske landshold. Han repræsenterede sit land ved både VM i 1994 i USA og VM i 1998 i Frankrig. Han spillede ved begge turneringer alle sit holds tre kampe. Han var også med til at vinde bronze ved Copa América i 1993.

Titler 
Categoria Primera A
 1997 med América de Cali

Bundesligaen
 1994 med Bayern München

Referencer 

Fodboldspillere fra Colombia
Fodboldspillere fra América de Cali
Fodboldspillere fra Independiente Santa Fe
Fodboldspillere fra Independiente Medellín
Fodboldspillere fra FC Bayern München
Fodboldspillere fra Atlético Madrid
Fodboldspillere fra PAOK F.C.
Fodboldspillere fra New York Red Bulls
Fodboldspillere fra AC Reggiana 1919
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Brazos River

Brazos River kaldtes oprindelig Rio de los Brazos de Dios af spanske conquistadorer, og den er den 11. længste flod i USA. Den er 1.352 km lang, men med kildefloden Blackwater Draw i Curry County i New Mexico er den 2.060 km lang 
til udmundningen i den Mexicanske Golf. Afvandingsområdeet dækker et areal på 116.000 km² Floden løber i sydøstlig retning gennem Texas.

Se også 
 Vandløb i USA

Eksterne kilder/henvisninger 

Vandløb i New Mexico
Vandløb i Texas
Gottlob Friedrich Kittler

Gottlob Friedrich Kittler (1780 i Sachsen – 30. maj 1819) var en tyskfødt dansk fløjtenist.

Han kom til København omkring 1801 og blev samme år ansat som hoboist ved Norske Livregiment til Fods, hvorfra han i 1804 avancerede til Den Kongelige Livgarde (til fods). Kittler var desuden suppleant til fløjtegruppen i Det Kongelige Kapel, hvor Philip Seydler var stemmeleder, omgivet af den nyansatte Peter Christian Bruun samt den mere erfarne (og piccolospillende) Peter Friderich Nyborg, hvis faste plads i Kapellet Kittler fik i 1807. 

Kittler giftede sig med Marie Antoinette Frøhlich (død 27. april 1869), som var søster til komponisten J.F. Frølich og cellisten Joseph Frølich. Han var desuden en del af Friedrich Kuhlaus vennekreds, og i 1817 overtog han stillingen efter ham som 2. syngemester ved Det Kongelige Teater, fordi Kuhlau var overbebyrdet. Kittler døde pludseligt to år senere. Han havde fløjten som hovedinstrument, men havde også assisteret som organist og var i det hele taget en alsidig instrumentalist.

Kittler har komponeret Kronens Regiments Geschwindmarsch (1812), som stadig spilles af Livgardens Musikkorps. Dette år udgav han samlingen 31 Marscher og Dandse af forskiellige yndede Componister. Udsatte for Klaveret eller Fortepiano.

Kilder 
 G. F. Kittler og militærpibernes marcher

Personer fra Sachsen
Fløjtenister fra Tyskland
Fløjtenister fra Danmark
Danskere i 1800-tallet
Kongelige kapelmusici fra Danmark
Faryd Mondragón

Faryd Camilo Mondragón Alí (født 21. juni 1971 i Cali, Colombia) er en tidligere colombiansk fodboldspiller (målmand), og den næstældste spiller der nogensinde har optrådt ved VM i fodbold.

Karriere

Klubkarriere 
Mondragón startede sin karriere i hjemlandet i 1990, hvor han i sine første år blandt andet spillede for Deportivo Cali og Santa Fe. Op gennem 1990'erne gjorde han sig primært i argentinsk fodbold, hvor han spillede flere sæsoner hos Independiente.

I 2000'erne rejste Mondragón til Europa, hvor han først spillede seks sæsoner i Tyrkiet hos Galatasaray, og efterfølgende fem i Tyskland hos FC Köln. Efter at have spillet et enkelt år i Philadelphia Union i den amerikanske fodboldliga Major League Soccer sluttede han karrieren af i sin første klub som professionel, Deportivo Cali, hvor han spillede fra 2012-14.

Mondragón vandt trods sin lange karriere ikke mange titler, da han ofte var tilknyttet mindre klubber i de lande han spillede i. Han vandt dog blandt andet i sin tid hos Galatasaray to gange det tyrkiske mesterskab.

Landshold 
Mondragón spillede desuden, i en landsholdskarriere der strakte sig over intet mindre end 22 år, 56 kampe for det colombianske landshold. Han repræsenterede sit land ved både VM i 1994 i USA, VM i 1998 i Frankrig og VM i 2014 i Brasilien. Efter at have været reservemålmand ved 1994-turneringen spillede han alle sit lands tre kampe i 1998.

Den 24. juni 2014, under VM i Brasilien, kom Móndragon i en alder af 43 år og fire dage på banen til de sidste minutter i colombianernes indledende gruppekamp mod Japan. Han blev dermed den ældste spiller nogensinde til at spille en VM-slutrundekamp. Colombianerne endte med at blive slået ud i kvartfinalen, og Mondragón stoppede sin karriere umiddelbart herefter.

Titler 
Süper Lig
 2002 og 2006 med Galatasaray

Tyrkiets Pokalturnering
 2005 med Galatasaray

Referencer

Eksterne henvisninger 
 Soccerbase.com  spillerinfo
 Biografi  på mls.com

Fodboldspillere fra Colombia
Fodboldspillere fra Deportivo Cali
Fodboldspillere fra Independiente Santa Fe
Fodboldspillere fra Argentinos Juniors
Fodboldspillere fra Independiente
Fodboldspillere fra Real Zaragoza
Fodboldspillere fra FC Metz
Fodboldspillere fra Galatasaray SK
Fodboldspillere fra 1. FC Köln
Fodboldspillere fra Philadelphia Union
Personer fra Cali
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Deltagere ved verdensmesterskabet i fodbold 2014
Charlotte Roel

Anne Charlotte Adams, bedre kendt som Charlotte Roel, er en dansk sangskriver og sangerinde.

Hun har udgivet albummet Generation Love.

Referencer

Eksterne henvisninger 
 

Sangere fra Danmark
Sangskrivere fra Danmark
Peter Friderich Nyborg

Peter Friderich Nyborg (1768 – 28. december 1806) var en dansk fløjtenist.

Han indgik i fløjtegruppen i Det Kongelige Kapel. I 1800 blev der bestilt en ny piccolofløjte til ham.

Han var gift med Caroline Berggreen.

Kilder 
 Hagens samling i det Kongelige Biblioteks Håndskriftafdeling: Kilder til dansk musikhistorie samlet af S.A.E. Hagen: Registrant, Det Kongelige Bibliotek 1981.
 Fløjtens folk omkring Kuhlau
 G. F. Kittler og militærpibernes marcher

Fløjtenister fra Danmark
Danskere i 1700-tallet
Danskere i 1800-tallet
Kongelige kapelmusici fra Danmark
Christian Nyeborg

Christian Nyeborg (1774 – september 1827) var en dansk oboist ansat i Det Kongelige Kapel.

Ved sin død synes han at have været ugift.

Kilder 
 Hagens samling i det Kongelige Biblioteks Håndskriftafdeling: Kilder til dansk musikhistorie samlet af S.A.E. Hagen: Registrant, Det Kongelige Bibliotek 1981.
 (udg. af Sven Lunn & Erik Reitzel-Nielsen): C.E.F. Weyse: Breve, Munksgaard 1964.

Oboister fra Danmark
Danskere i 1700-tallet
Danskere i 1800-tallet
Kongelige kapelmusici fra Danmark
Europa-Parlamentsvalget 2014 i Holland

Europa-Parlamentsvalget 2014 i Holland fandt sted den 22. maj 2014. Ved valget skal der vælges 26 medlemmer til Europa-Parlamentet, hvilket er en mere end sidste valg i 2009. I valget, vælger vælgerne medlemmer af registrerede hollandske partier, hvorefter de valgte medlemmer danner politiske grupper i Europa-Parlamentet sammen med medlemmer af partier fra andre medlemsstater med samme politiske tilhørsforhold.

Partiet 

Holland
Politiske valg i Holland